**Отчет за извършените дейности през 2022 г. по Националната програма за превенция и контрол на ХИВ и СПИ 2021-2025 г.**

Във връзка с превенция и контрол на ХИВ и сексуално предавани инфекции (СПИ) са проведени 35 лекции и 22 обучения с обхванати общо 1210 лица (1157 ученика, 43 педагози и 10 медицински специалисти) по темите: “Превенция на ХИВ/СПИН” и „Превенция на сексуално преносими инфекции”. По време на образователните дейности и масови прояви са предоставени 1165 бр. здравно-образователни материали и 565 презервативи. Оказана е 40 бр. методична дейност по превенция на ХИВ/СПИН и СПИ на 102 лица (педагози и медицински специалисти).

По повод 14-ти февруари – Денят на влюбените, 15-ти май – Ден за съпричастност със засегнатите от ХИВ/СПИН и Националната лятна АНТИСПИН кампания, са проведени 8 масови прояви с 865 участника, в партньорство с общините и училищата от региона и медиите.

Проведени са следните дейности:

* През месеците февруари и май - лекции, обучения и викторини на теми: “Превенция на ХИВ/СПИН и СПИ”, “Превенция на рисково сексуално поведение” и „Контрацепция - нежелана бременност” в учебни заведения на област Добрич, съвместно с Местната комисия за борба с противообществени прояви на малолетни и непълнолетни в гр. Каварна и гр. Тервел;
* По повод 14-ти февруари - Денят на влюбените, на територията на областта е проведена кампания „Кондом с бонбон“ и конкурси за най-оригинално любовно послание с награди, осигурени от РЗИ-Добрич за най-добре представилите се.

Във връзка с Националната АНТИСПИН кампания за 01.12.2022 г. – Световен ден за борба срещу СПИН, на територията на област Добрич са реализирани 3 масови прояви с 355 участника.

През 2022 г. са издадени 3 бр. информационни бюлетини, разпространени в местни медийни и електронни издания за отбелязване на:

* 14.02.2022 г. - Свети Валентин – Ден на влюбените;
* 15.05.2022 г. – Международен ден за съпричастност със засегнатите от ХИВ/СПИН;
* 01.12.2022 г. – Световен ден за борба срещу СПИН.

В срок са изготвени отчети за извършените дейности до Министерство на здравеопазването.